ACD เล็งย้ายเทรดกลุ่มอสังหาฯ หลังคาดจะมีรายได้ขายโครงการเข้ามาต่อเนื่อง
ACD เล็งย้ายเทรดกลุ่มอสังหาฯ หลังคาดจะมีรายได้ขายโครงการเข้ามาต่อเนื่อง
15 ม.ค. 2559

บริษัท เอเชีย คอร์ปอเรท ดีเวลลอปเมนท์ จำกัด (มหาชน) หรือ ACD เปิดเผยว่า บริษัทมีแผนที่จะขอย้ายหุ้นไปเทรดในกลุ่มอสังหาริมทรัพย์ จากปัจจุบันที่เทรดอยู่ในกลุ่มอุตสาหกรรมบริการ หมวดธุรกิจการท่องเที่ยวและสันทนาการ เนื่องจากคาดว่าจะมีรายได้จากโครงการอสังหาริมทรัพย์เข้ามาต่อเนื่องตามแผน หลังล่าสุดเริ่มรับรู้รายได้จากโครงการคอนโดมิเนียม ROCCIA ที่มหาสารคาม ตั้งแต่ไตรมาส 4/58
ขณะที่เมื่อวานนี้ ที่ประชุมผู้ถือหุ้นอนุมัติให้บริษัททำรายการซื้อหุ้น 100% ในบริษัทโอริน พร็อพเพอร์ตี้ เจ้าของโครงการคอนโดออริจินส์ บางมด-พระราม 2 ซึ่งคอนโดออริจินส์นับเป็นโครงการอสังหาริมทรัพย์ใหม่ที่จะช่วยหนุนรายได้ของ ACD ให้เติบโตในปีนี้ นอกเหนือจากคอนโดมิเนียม ROCCIA ที่มหาสารคาม